सोमवार से काटे जाएंगे अवैध नल कनेक्शन, 7 सदस्यीय टीम गठित
नगर पालिका सोमवार से शहर में सर्वे के दौरान सामने आए करीब 250अवैध नल कनेक्शन काटने की मुहिम छेड़ेगी। ऐसे कनेक्शन कोई वैध कराना चाहेगा तो नियम अनुसार शुल्क जमा करवाया जाएगा। इसके लिए सीएमओ ने निर्देश जारी कर दिए हैं। नगर पालिका ने अवैध नल कनेक्शन को वैध करने सात सदस्यीय टीम का गठन किया है। टीम के प्रभारी समयपाल सूर्यप्रकाश मालवीय रहेंगे। पानी का दुरुपयोग न हो और जलकर पूरा मिले इसके लिए नलों की जांच की गई। नपा ऐसे नल कनेक्शन देखेगी जो विभाग के रिकाॅर्ड में तो हैं, लेकिन कनेक्शन ही नहीं हैं। सीएमओ सुरेश दुबे ने बताया कि जो दल बनाया गया है वह गर्मी में भी पेयजल वितरण, प्राप्त शिकायतों पर भी काम करेगा।
hin_Deva hin_Deva